FITM2
Transmembranski protein 2 koji inducira skladištenje masti je protein koji je kod ljudi kodiran genpm FITM2. Ima ulogu u skladištenju masti. Njegova lokacija je 20q13,12 i sadrži 2 egzona. Također je član porodice proteina FIT, koja je konzervirana tokom evolucije. Konzervirana je ko ljudi i Saccharomyces cerevisiae , određujući sposobnost uzimanja masti i skladištenja u obliku kapljica citoplazmatskih triglicerida. Iako FIT proteini olakšavaju razdvajanje triglicerida (TG) u kapljice citosolnih lipida, oni nisu uključeni u biosintezu triglicerida. U sisara su prisutni i FIT2 i FIT1 iz iste porodice, ugrađeni u zid endoplazmatskog retikuluma (ER), gdje reguliraju stvaranje kapljica lipida u citosolu. U S. cerevisiae , također ima ulogu u metabolizmu fosfolipida. Ovi TG su u citoplazmi, inkapsulirani fosfolipidnim jednoslojem u konfiguracijama ili organelama, koji su dobili mnoga različita imena, uključujući lipidne čestice, uljna tijela, adiposome, eikozasome i najzastupljenije u naučnim istraživanjima – lipidne kapljice.